James van Riemsdyk

James van Riemsdyk (s. 4. toukokuuta 1989 Middletown, New Jersey, Yhdysvallat) on yhdysvaltalainen jääkiekkoilija, joka pelaa NHL-joukkue Detroit Red Wingsissä. Isokokoinen hyökkääjä on nopea ja taitava. Hän on Philadelphia Flyersin ensimmäisen kierroksen varaus vuodelta 2007 ja koko varaustilaisuuden toinen varaus.

Seuraura
Varauksensa jälkeen van Riemsdyk pelasi kaksi vuotta New Hampshiren yliopistojoukkueessa, jossa hänet toisella kaudella valittiin toiseen tähdistökentälliseen. Keväällä 2009 hän teki kolmivuotisen tulokassopimuksen Flyersin kanssa ja pelasi kevään farmijoukkue Philadelphia Phantomsissa. Van Riemsdyk otti paikan Flyersin NHL-miehistöstä kaudella 2009–2010 ja valittiin marraskuun 2009 kuukauden nuoreksi pelaajaksi. Hänen tulokaskautensa toi yhteensä 78 runkosarjaottelussa tehot 15+20=35. Flyers eteni Stanley Cup -finaaleihin asti, mutta hävisi lopulta Chicago Blackhawksille otteluvoitoin 4–2. Vuonna 2012 hänet kaupattiin Toronto Maple Leafsiin vaihdossa Luke Schenniin.

Heinäkuussa 2018 van Riemsdyk palasi Flyersiin viisivuotisella sopimuksella.

Heinäkuussa 2023 van Riemsdyk teki yksivuotisen ja miljoonan dollarin arvoisen sopimuksen Boston Bruinsin kanssa. https://www.nhl.com/bruins/news/bruins-announce-july-1-transactions/c-345166498

Syyskuussa 2024 van Riemsdyk teki vapaana pelaajana Columbus Blue Jacketsin kanssa yksivuotisen ja 900 000 dollarin arvoisen sopimuksen. https://www.sportsnet.ca/nhl/article/columbus-blue-jackets-sign-ufa-james-van-riemsdyk-to-one-year-deal/

Heinäkuussa 2025 van Riemsdyk teki vapaana pelaajana yksivuotisen ja miljoonan dollarin arvoisen sopimuksen Detroit Red Wingsin kanssa.

Maajoukkue
Van Riemsdyk on pelannut kahdet alle 18-vuotiaiden ja kolmet 20-vuotiaiden MM-kilpailut. Alle 18-vuotiaiden MM-kilpailuissa 2007 ja alle 20-vuotiaiden MM-kilpailuissa 2008 hän voitti kisojen pistepörssin ja valittiin tähdistökentälliseen. Vuoden 2007 alle 18-vuotiaiden kisoissa van Riemsdyk valittiin myös parhaaksi hyökkääjäksi.

Van Riemsdyk pelasi miesten MM-kilpailuissa vuonna 2011 ja olympialaisissa 2014. Hän edusti Yhdysvaltoja myös Jääkiekon maailmancupissa vuonna 2016.

Muuta
Van Riemsdykin pikkuveli Trevor on myös jääkiekkoilija.

Tilastot
 2005–2006  US NTDP  NAHL  37  18  11  29  36  7  1  0  1  8 2006–2007  US NTDP  NAHL  12  13  12  25  37  –  –  –  –  –         JMM  7  1  0  1  2 2007–2008  Univ. of New Hampshire  NCAA  31  11  23  34  36  –  –  –  –  –        JMM  6  6  5  11  2  2008–2009  Univ. of New Hampshire  NCAA  36  17  23  40  47  –  –  –  –  –        JMM  6  6  4  10  4   Philadelphia Phantoms  AHL  7  1  1  2  2  4  0  0  0  2 2009–2010  Philadelphia Flyers  NHL  78  15  20  35  30  21  3  3  6  4 2010–2011  Philadelphia Flyers  NHL  75  21  19  40  35  11  7  0  7  4        MM  2  1  0  1  0 2011–2012  Philadelphia Flyers  NHL  43  11  13  24  24  7  1  1  2  4 2012–2013  Toronto Maple Leafs  NHL  48  18  14  32  26  7  2  5  7  4 2013–2014  Toronto Maple Leafs  NHL  80  30  31  61  50  –  –  –  –  –        OK  6  1  6  7  2 2014–2015  Toronto Maple Leafs  NHL  82  27  29  56  43  –  –  –  –  – 2015–2016  Toronto Maple Leafs  NHL  40  14  15  29  6  –  –  –  –  – 2016–2017  Toronto Maple Leafs  NHL  82  29  33  62  37  6  2  1  3  0        WCup  3  0  1  1  0 2017–2018  Toronto Maple Leafs  NHL  81  36  18  54  30  7  3  1  4  4 2018–2019  Philadelphia Flyers  NHL  66  27  21  48  18  –  –  –  –  –        MM  8  2  3  5  0 2019–2020  Philadelphia Flyers  NHL  66  19  21  40  8  12  2  0  2  2 2020–2021  Philadelphia Flyers  NHL  56  17  26  43  14  –  –  –  –  – 2021–2022  Philadelphia Flyers  NHL  82  24  14  38  25  –  –  –  –  – 2022–2023  Philadelphia Flyers  NHL  61  12  17  29  28  –  –  –  –  – 2023–2024  Boston Bruins  NHL  71  11  27  38  20  11  1  4  5  0 2024–2025  Columbus Blue Jackets  NHL  71  16  20  36  23  –  –  –  –  – 16 kautta  yhteensä  NHL  1082  327  338  665  417  82  21  15  36  22

Lähteet

James van Riemsdyk NHL.comissa (NHL.com)

Viitteet

Luokka:Yhdysvaltalaiset jääkiekkoilijat
Luokka:Amerikanalankomaalaiset
Luokka:Philadelphia Flyersin varaamat pelaajat
Luokka:Vuonna 1989 syntyneet
Luokka:Elävät henkilöt